
A close up of a logo

Description automatically generated

**Zavod za elektroniku, mikroelektroniku, računalne   
i inteligentne sustave**

**Programsko inženjerstvo**

Nikolina Frid

CookBooked

Zagreb, listopad 2023.

Potrebno je razviti platformu koja omogućava korisnicima razmjenu recepata za kuhanje i pečenje kolača te povezivanje s autorima recepata.

Neregistrirani korisnici mogu samo pregledavati recepte temeljem kategorija (npr. predjela, deserti), vrsta kuhinje (talijanska, kineska) ili specifičnih sastojaka. Za pristup svim ostalim mogućnostima platforme, korisnici se moraju registrirati s važećom adresom e-pošte.

Registrirani korisnici mogu objavljivati svoje recepte za kuhanje i pečenje. Za svaki recept potrebno je minimalno navesti naslov, sastojke, korake pripreme i vrijeme kuhanja, a moguće je dodati i oznake poput „vegetarijansko“, „bezglutensko“ i sl.. Korisnici također mogu uz recept postaviti slike i videozapise koji se odnose na pripremu jela.

Autori recepata imaju opciju komunikacije s ostalim korisnicima vezano za svoje recepte, kao npr. razmjenu poruka, čavrljanje ili video pozive. Ove značajke omogućuju korisnicima da se povežu s autorima recepata, ali su dostupne samo registriranim korisnicima. Autori recepata također mogu postaviti termine kada su dostupni za komunikaciju (npr. određene sate ili dane)[[1]](#footnote-2).

Registrirani korisnici mogu označavati, komentirati i spremiti recepte za buduću referencu. Korisnici mogu pratiti svoje omiljene autore recepata kako bi primili obavijesti o novim receptima.

Registrirani korisnici imaju javne profile na kojima prikazuju svoje objavljene recepte, pratitelje i autore koje prate. Također imaju privatne profile gdje mogu upravljati osobnim informacijama, postavkama komunikacije i obavijestima za poruke i aktivnosti povezane s receptima.

Platformu održavaju sistemski administratori koji mogu upravljati korisnicima, mijenjati kategorije recepata ili brisati recepte.

**Diskusija zadatka i detaljnija pojašnjenja bit će na prvim laboratorijskim vježbama kod asistentice Nikoline Frid (**[**nikolina.frid@fer.hr**](mailto:nikolina.frid@fer.hr)**).**

1. Za implementaciju funkcionalnosti čavrljanja, video poziva i kalendara s terminima dostupnosti u aplikaciju treba integirati postojeća rješenja kao što je npr. besplatna web chat aplikacija [FreeChat](https://popupsmart.com/free-chat-popup/). [↑](#footnote-ref-2)